

**Қобда ауданы бойынша коммуналдық қалдықтардың түзілу және жинақталу нормаларын, тұрмыстық қатты қалдықтарды жинауға, тасымалдауға, сұрыптауға және көмуге арналған тарифтерді бекіту туралы**

Ақтөбе облысы Қобда аудандық мәслихатының 2025 жылғы 15 шілдедегі № 352 шешімі

      Қазақстан Республикасы Экологиялық кодексінің 365-бабы 3-тармағының 2) және 3) тармақшаларына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 6-бабы 1-тармағының 15) тармақшасына, Қазақстан Республикасы Экология, геология және табиғи ресурстар министрінің 2021 жылғы 1 қыркүйектегі № 347 "Коммуналдық қалдықтардың түзілу және жинақталу нормаларын есептеудің үлгілік қағидаларын бекіту туралы" (Нормативтік құқықтық актілерді мемлекеттік тіркеу тізілімінде № 24212 болып тіркелген) бұйрығына, Қазақстан Республикасы Экология, геология және табиғи ресурстар министрінің 2021 жылғы 14 қыркүйектегі № 377 "Халық үшін тұрмыстық қатты қалдықтарды жинауға, тасымалдауға, сұрыптауға және көмуге арналған тарифті есептеу әдістемесін бекіту туралы" (Нормативтік құқықтық актілерді мемлекеттік тіркеу тізілімінде № 24382 болып тіркелген) бұйрығына сәйкес, Қобда аудандық мәслихаты ШЕШІМ ҚАБЫЛДАДЫ:

      1. Қобда ауданы бойынша коммуналдық қалдықтардың түзілу және жинақталу нормалары осы шешімнің 1-қосымшасына сәйкес бекітілсін.

      2. Қобда ауданы бойынша тұрмыстық қатты қалдықтарды жинауға, тасымалдауға, сұрыптауға және көмуге арналған тарифтер осы шешімнің 2-қосымшасына сәйкес бекітілсін.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қобда аудандық*  *мәслихатының төрағасы* | *Ж. Ергалиев* |

|  |  |
| --- | --- |
|  | Қобда аудандық мәслихатының  2025 жылғы 15 шілдедегі  № 352 шешіміне 1 қосымша |

|  |  |  |  |
| --- | --- | --- | --- |
| № | Коммуналдық қалдықтар жинақталатын объектінің атауы | Есептік бірлік | Норма, жылына 1 есептік бірлікке текше метр |
| 1. | Абаттандырылған және абаттандырылмаған үй иелері | 1 тұрғын | 0,92 |
| 1.1 | Ірі көлемді қалдықтар | 1 тұрғын | 0,19 |
| 2. | Жатақханалар, интернаттар, балалар үйлері, қарттар үйлері және сол сияқтылар | 1 орын | 1,13 |
| 3. | Қонақ үйлер, санаторийлер, демалыс үйлері | 1 орын | 1,13 |
| 4. | Балабақшалар, бөбекжайлар және басқа да мектепке дейінгі мекемелер | 1 орын | 0,4 |
| 5. | Мекемелер,ұйымдар, офистер, кеңселер, банктер, байланыс бөлімшелері | 1 қызметкер | 0,22 |
| 6. | Емханалар, медицина орталықтар | 1 келуші | 0,04 |
| 7. | Ауруханалар, санаторийлер, өзге де емдеу-алдын алу мекемелері | 1 төсек-орын | 2,06 |
| 7.1 | Күндізгі стационар | 1 төсек-орын | 0,82 |
| 8. | Мектептер және басқа оқу орындары | 1 оқушы | 0,13 |
| 9. | Мейрамханалар, дәмханалар және қоғамдық тамақтандыру орындары | 1 отыратын орын | 1,16 |
| 10. | Мұражайлар, көрме залдары | жалпы ауданның 1 м2 | 0,13 |
| 11. | Стадиондар, спорт алаңдары | жоба бойынша 1 орын | 0,11 |
| 12. | Азық-түлік және өнеркәсіп-тауар дүкендері, аралас дүкендер | сауда ауданның 1 м2 | 0,8 |
| 13. | Дәріханалар | сауда ауданның 1 м2 | 0,44 |
| 14. | Автотұрақтар, автожуу, автомобиль жаңармай құю бекеті | 1 машина орын | 0,11 |
| 15. | Автомобиль шеберханалары | 1 жұмысшы | 2,3 |
| 16. | Шаштараздар, сұлулық салондары | 1 жұмыс орны | 0,23 |
| 17. | Кір жуатын орындар, химиялық тазалау орындары, тұрмыстық техниканы жөндеу орындары, тігін ательесі | жалпы ауданның 1 м2 | 0,13 |
| 18. | Зергерлік, аяқ киімді, сағаттарды жөндеу шеберханалары | жалпы ауданның 1 м2 | 13 |
| 19. | Моншалар , сауналар | жалпы ауданның 1 м2 | 0,26 |

|  |  |
| --- | --- |
|  | Қобда аудандық мәслихатының  2025 жылғы 15 шілдедегі  № 352 шешіміне 2 қосымша |

**Қобда ауданы бойынша халық үшін тұрмыстық қатты қалдықтарды жинауға, тасымалдауға, сұрыптауға және көмуге арналған тарифтері**

|  |  |  |  |
| --- | --- | --- | --- |
| № | Атауы | Есептік бірлік | Теңге (қосылған құн салығысыз) |
| 1.1. | Абаттандырылған және абаттандырылмаған үй иелері | айына 1 тұрғынға | 482 |
| 1.2. | Заңды тұлғалар және заңды тұлғалар болып табылмайтын кәсіпкерлік субъектілеріне арналған тариф | 1 текше метр | 6287,7 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК